《满庭芳 疏花在门，明月满地，秋声飒然，愁绪迸集，因赋此解》
清代·陈祖绶

露重蟾寒，风高雁只，静夜犹眷孤芳。一枝花瘦，难舍是秋光。

偷觑嫦娥宝镜，怜青女、同照飞霜。江乡里，提鸥挈鹭，晚棹歇渔榔。

愁长。千万户，敲残砧杵，梦在辽阳。忽胡筑亘动，走马仓皇。

惹起冷蛩声诉，灯剔处、无限凄凉。相思苦，天涯焰火，何地奏霓裳。